Съобщение за инвестиционно предложение за „Склад за торове и препарати за растителна защита, семена, градински принадлежности и селскостопански машини ˮ, с местоположение ПИ с идентификатор 44166.10.381 по КККР на гр. Лозница и възложител „ВИХ ГЛОБАЛ АГРО" ООД
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „ВИХ ГЛОБАЛ АГРО" ООД уведомление за изработване на Подробен устройствен план – План за застрояване (ПУП-ПЗ) за ПИ с идентификатор 44166.10.381 по КККР на гр. Лозница и изграждане на обект: склад за торове и препарати за растителна защита, семена, градински принадлежности и селскостопански машини, попада в обхвата на: 
т. 6 – Инсталации в химическата промишленост (невключени в приложение № 1), буква „в” – съоръжения за съхраняване на нефт, нефтопродукти и химически вещества от Приложение № 2 към чл. 93, ал. 1, т. 1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС;
т. 9.1 „Подробни устройствени планове – в т.ч. планове за застрояване” на Приложение № 2 от Наредбата за ЕО и реализирането му определя рамката за бъдещо развитие на инвестиционно предложение по Приложение № 2 на ЗООС и на основание  чл. 2, ал. 2, т. 1 от Наредбата за ЕО подлежи на процедура по преценяване на необходимостта от извършване на екологична оценка.

Предвид разпоредбите на чл. 91, ал. 2 на ЗООС, когато за инвестиционно предложение, включено в Приложение № 1 или Приложение № 2 на Закона се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. В тази връзка е допуснато провеждането само на една от определените процедури, а именно: Преценяване на необходимостта от извършване на ОВОС.

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-2772-(4)/22.06.2022 г. 
Копие на писмото е изпратено в Община Лозница.
